**GRADSKO KAZALIŠTE MLADIH, SPLIT**

**Trg Republike 1**

**Zapisnik 20. sjednice Kazališnog vijeća GKM-a**

Devetnaesta sjednica Kazališnog vijeća GKM-a održana je 20. rujna 2023. Split s početkom u 10 sati.

Prisutni:

1. Siniša Novković, predsjednik Vijeća
2. Ana Gruica Uglešić, član Vijeća
3. Zlatko Aljinović, član Vijeća
4. Marija Dukić, članica Vijeća
5. Željana Cvitanović, članica Vijeća
6. Ivo Perkušić, ravnatelj

**DNEVNI RED**

1. Usvajanje Zapisnika 19. sjednice Kazališnog vijeća
2. Rezultati izbora za člana KV-a iz reda umjetnika
3. Izglasavanje suglasnosti na prijedlog ravnatelja o popunjavanju radnih mjesta za voditelja pozornice/scenskog radnika i rekvizitera/scenskog radnika
4. Razno

Prije početka sjednice, predsjednik Siniša Novković utvrđuje postojanje kvoruma.

**Točka 1.**

Jednoglasnom odlukom Kazališno vijeće usvojilo je zapisnik 19. sjednice.

**Točka 2.**

Dana 15. rujna 2023. u Gradskom kazalištu mladih održani su izbori za člana Kazališnog vijeća iz redova kazališnih umjetnika.

Uslijed promjene koju je donio Zakon o kazalištima (NN 23/23), a koja se odnosi na uvjet stručne spreme koji moraju ispunjavati članovi kazališnih vijeća, zbor kazališnih umjetnika GKM-a na sjednici je jednoglasno razriješio dosadašnjeg člana Vijeća Vinka Mihanovića te se pristupilo izboru novog člana Vijeća koji će ispunjavati uvjet stručne spreme prema Zakonu, na vremensko razdoblje koje je preostalo u mandatu razriješenog člana Vijeća. Na sjednici Izbornog odbora utvrđeno je da su izbori valjani jer je glasovalo 8 umjetnika od ukupno 10 umjetnika upisanih u popis birača, sto čini većinu.

Izborno povjerenstvo utvrđuje da je za člana Kazališnog vijeća Gradskog kazališta mladih na vremensko razdoblje koje je preostalo u mandatu razriješenog člana Vinka Mihanovića većinom glasova prisutnih birača izabrana Ana Gruica Uglešić.

**Točka 3.**

Ravnatelj Ivo Perkušić je usmeno obrazložio potrebu za popunjavanje radnog mjesta voditelja pozornice - scenskog radnika, I izvršitelj na neodređeno vrijeme.

Budući da radnik Kazališta trenutačno zaposlen na radnom mjestu rekvizitera -scenskog radnika ispunjava posebne uvjete propisane Pravilnikom o unutarnjem ustrojstvu GKM-a za radno mjesto voditelja pozornice -scenskog radnika, te bi isti, prema ocjeni poslodavca, svojim radnim sposobnostima i do sada pokazanim kvalitetama udovoljavao svim zahtjevima ovog radnog mjesta, namjera je Kazališta da s navedenim radnikom sklopi aneks ugovora o radu temeljem kojeg bi ovaj radnik obavljao poslove voditelja pozornice - scenskog radnika. Kako bi u tom slučaju ostalo upražnjeno radno mjesto rekvizitera scenskog radnika, ovim putem ravnatelj moli da se Kazalištu u što skorijem roku izda suglasnost za zapošljavanje radnika na radnom mjestu rekviziter - scenski radnik, 1 izvršitelj/izvršiteljica na neodređeno vrijeme, uz probni rok. Članovi vijeća jednoglasno usvajaju točku pod rednim brojem 3.

**Točka 4.**

Nije bilo tema za raspravu

**Sjednica je završila u 10.40**

Siniša Novković, predsjednik Vijeća

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Siniša Novković, predsjednik/zapisničar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Split, 20. rujna 2023.